open-index/open-wikipedia-markdown huggingface dataset:
Eugene Kranz

**Eugene Francis ”Gene” Kranz** (s. 17. elokuuta 1933 Toledo, Ohio) on eläkkeelle jäänyt Nasan entinen päälennonjohtaja, joka tuli kuuluisaksi Apollo 13:n pelastamisesta ja Apollo 11:n johtamisesta kuun pinnalle (Apollo 11:n kuumoduuli vei ensimmäisenä kaksi ihmistä vieraan taivaankappaleen pinnalle kesällä 1969). Hän oli Apollo-ohjelmassa yksi päälennonjohtajista ja johti muun muassa Apollo 13:n miehistön pelastamista. Kranz oli saanut lennonjohtokokemusta ennen Apollo-ohjelmaa Gemini-sarjan avaruuslento-ohjelmasta. 

Apollo 11:n kuumoduuli (LM) laskeutui kuun pinnalle ensimmäisenä Apollo-ohjelman lentona. Koko kriittisen jarrutusvaiheen ajan, joka kesti noin 12 minuuttia ennen pintakosketusta, toimi päälennonjohtajana Gene Kranz ja hänen lennonjohtotiiminsä. Tiimiin kuului lukuisia lennon osa-alueiden alilennonjohtajia, joiden lennonvalvontaan perustuen Kranz saattoi antaa lopulliset etenemis- ja laskeutumisluvat Apollo 11:n kuumoduulin miehistölle. Ennen kunkin kriittisen vaiheen aloittamista Kranz tyypillisesti kävi läpi jokaisen alilennonjohtajan ja kysyi "onko lupa ("go").." siihen ja siihen vaiheeseen. Lopullisen luvan antaminen astronauteille edellytti, että kaikki alilennonjohtajat antoivat luvan ("go"). Tämän tiedon Kranz välitti CAPCOMille (astronauttien kuulokemyssyyn puhujalle), joka lopulta viestitti luvan astronauteille koko maata kiertävän DSN (Deep Space Network) radiolinkkijärjestelmän avulla. Lennonjohtajat näkivät edessään monitoreissa reaaliaikaisen tiedon eri laitteiden tilasta niihin asennettujen antureiden avulla. Tietoja siirsivät avaruusalusten tietokoneet tietoliikenteenä DSN:n välityksellä maapallolle automaattisesti. 

Lennonjohtajien työ ja erilaisten ongelmatilanteiden arvostelukyky oli välttämätön ja arvokas apu Apollo-ohjelman onnistumisessa. Lentäväksi lauseeksi muodostui Kranzin Apollo 13 -projektin vaikeuksien keskellä lausumaksi väitetty ”Epäonnistuminen EI ole vaihtoehto!” Lausahdus juontuu simulaatiokoulutuksesta, jota lennonjohtajat kävivät miehistön ja muun tarvittavan henkilökunnan kanssa vuosia ennen varsinaisia lentoja. Simulaatioissa harjoiteltiin kaikkia mahdollisia mieleen tulevia tapahtumakulkuja, minkä johdosta lennonjohtajista kehittyi taitavia lentoon liittyvien ongelmatilanteiden selvittäjiä. Täydellistä ja lopullista epäonnistumista ei suvaittu missään skenaariossa, vaan ponnisteluja lennon pelastamiseksi jatkettiin aina viimeiseen asti. Näin toimittiin myös Apollo 13:n todellisessa katastrofissa, jossa huoltomoduulissa tapahtui räjähdys.

Vuoden 1995 elokuvassa ''Apollo 13'' Kranzia esitti Ed Harris. 

Kranz vetäytyi täysin julkisuudesta jäätyään eläkkeelle.
Bellingwedde

**Bellingwedde** on kunta Groningenin provinssissa Alankomaissa. Kunnassa on arviolta 8&nbsp;971 asukasta (vuonna 2016) ja sen pinta-ala on 108,39 neliökilometriä.

## Asutuskeskukset
Bellingwolde, Blijham, Klein-Ulsda, Oudeschans, Rhederbrug, Veelerveen, Vriescheloo, Wedde ja Wedderveer.

## Lähteet

## Aiheesta muualla
Toisen kerroksen lauluja

**Toisen kerroksen lauluja** () on Roy Anderssonin käsikirjoittama ja ohjaama ruotsalainen elokuva vuodelta 2000. Elokuvassa esitetään sarja toisistaan riippumattomia kohtauksia, jotka yhdessä tulkitsevat nykyelämää. Elokuvassa käytetään useita lainauksia César Vallejon teoksista.

Elokuva on ensimmäinen osa Anderssonin ”trilogiasta ihmisenä olemisesta”, jonka myöhemmät osat ovat *[[Sinä elävä]]* (2007) ja *[[Kyyhkynen oksalla istui, olevaista pohtien]]* (2014).

## Lähteet

## Aiheesta muualla
* 
* Arvostelu elitisti.netissä (Ilja Rautsi)
* Markku Soikkeli: Toisen kerroksen lauluja.
Audiovisual Finland

**Audiovisual Finland ry** (entinen **Favex ry**) oli elokuva- ja TV-alan järjestö, joka perustettiin vuonna 2007 edistämään suomalaisen audiovisuaalisen teollisuuden pääsyä kansainvälisille markkinoille. Järjestö oli alun perin nimeltään *Favex* (*Finnish Film & Audiovisual Export*) ja se vaihtoi nimensä tammikuussa 2016 *Audiovisual Finland ry*:ksi. Yhdistyksen toiminnot siirrettiin 2018 osaksi uutta Audiovisual Producers Finland – APFI ry:tä.

Yhdistystä ensimmäinen toiminnanjohtaja oli Petra Theman ja viimeisenä toiminnanjohtajana oli vuodesta 2013 Johanna ”Nunnu” Karppinen. Yhdistyksen viimeinen puheenjohtaja oli Kopioston toimitusjohtaja Valtteri Niiranen.

## Hulda-palkinto
Järjestö jakoi vuodesta 2013 vuosittain Hulda-vientipalkinnon. Sen nimi juontaa Hella Wuolijoen *[[Juurakon Hulda]]* -näytelmän pohjalta tehdystä samannimisestä elokuvasta (1937), josta tehtiin Yhdysvalloissa elokuva *[[Farmarin tytär]]* (1947). Palkintoa on jakanut vuodesta 2022 Audiovisual Producers Finland – APFI ry.

Palkinnon ovat saaneet:
* 2013 Iron Sky
* 2014 Dibitassut
* 2015 Big Game
* 2016 Mustat lesket
* 2017 Angry Birds
* 2018 Rabbit Films Oy
* 2022 It’s Alive Films
* 2023 Sisu
* 2024 Kuolleet lehdet
* 2025 Animaatiostudio Anima Vitae.

## Lähteet
ObZen

__NOTOC__
**obZen** on ruotsalaisen metalliyhtyeen Meshuggahin kuudes studioalbumi. Se julkaistiin Euroopassa 7. maaliskuuta 2008 ja Yhdysvalloissa 11. maaliskuuta 2008. Albumi sisältää yhdeksän kappaletta ja on kestoltaan 52 minuuttia 29 sekuntia. 

Yhtyeen rumpali Tomas Haake soittaa *obZen*illa itse rummut, toisin kuin edellisellä albumilla *[[Catch Thirtythree]]*, jonka kappaleissa rummut oli ohjelmoitu. Haake on myös sanoittanut kaikki albumin kappaleet.

Albumi nousi Suomen virallisen listan sijalle 21.

## Kappaleet
#                                                        
#                                               
#                                        
#                                                           
# 
# 
# 
# 
# 

## Kokoonpano
* Jens Kidman – laulu
* Fredrik Thordendal – soolokitara
* Mårten Hagström – rytmikitara 
* Tomas Haake – rummut
* Dick Lövgren – basso

## Arvostelut
* Metacritic: 83/100
* Allmusic: 
* Alternative Press: 
* Imperiumi.net: 
* Rumba: *erittäin positiivinen*
* Soundi: 
* Sputnikmusic: 

## Lähteet

## Aiheesta muualla
* 
*
Chris Evans (animaattori)

**Christopher Evans** on yhdysvaltalainen animaattori, joka on toiminut vuodesta 2006 lähtien myös animaatio-ohjaajana sarjoissa The Likeaballs ja . Animaattorina Evans on toiminut television parissa vuodesta 1971 lähtien.

## Lähteet
*
Fran Striker

**Fran Striker** (1903 &ndash; 4. syyskuuta 1962) oli yhdysvaltalainen radiokäsikirjoittaja. Hänen käsikirjoittamiaan sarjoja ovat muun muassa *[[The Lone Ranger]]* ja *The Green Hornet*.

Striker aloitti radiokäsikirjoittajan uransa Buffalossa 1920-luvulla kirjoittamalla paikallisille radioasemille, kunnes hän sai myytyä kolme sarjaa detroitilaiselle WXYZ-asemalle. Aseman johtaja George W. Trendle pyysi vuonna 1933 Strikeria kirjoittamaan ideoimaansa uutta seikkailusarjaa *The Lone Rangeria*. Sarja oli menestys, ja Striker kirjoitti radiosarjaa 21 vuotta. Lisäksi hän kirjoitti myös sarjaan perustuvaa sarjakuvaa ja romaanisarjaa. Muita Strikerin kirjoittamia radiosarjoja olivat muun muassa 1936–1952 esitetty *The Green Hornet*, *Challenge of the Yukon* ja *Ned Jordan, Secret Agent*.

Fran Striker nimettiin Radio Hall of Fameen vuonna 1988.

## Teokset
* *Yksinäinen ratsastaja : kultaryöstö* (*The Lone Ranger and the gold robbery*), suomentanut Johanna Lahtinen. Hämeenlinna Karisto, 1972  Sarja: Kariston nuortenkirjasto
* *Yksinäinen ratsastaja ajaa suurriistaa* (*The Lone Ranger traps the smugglers*), suomentanut Johanna Lahtinen. Hämeenlinna Karisto, 1974  Sarja: Kariston nuortenkirjasto
* *Yksinäinen ratsastaja ja Tonto* (*The lone ranger and Tonto*), suomentanut Pirjo Helasti. Hämeenlinna Karisto, 1976  Sarja: Kariston nuortenkirjasto

## Lähteet

## Aiheesta muualla
*
Mies joka tiesi liikaa

**Mies joka tiesi liikaa** voi tarkoittaa seuraavia asioita:

* *[[Mies joka tiesi liikaa (vuoden 1934 elokuva)|Mies joka tiesi liikaa]]*, Alfred Hitchcockin ohjaama elokuva vuodelta 1934 (pääosissa Leslie Banks ja Edna Best)
* *[[Mies joka tiesi liikaa (vuoden 1956 elokuva)|Mies joka tiesi liikaa]]*, Alfred Hitchcockin ohjaama elokuva vuodelta 1956 (pääosissa James Stewart ja Doris Day)
* *[[Mies joka tiesi liikaa (albumi)|Mies joka tiesi liikaa]]*, suomalaismuusikko Paajasen studioalbumi.
Muswell Hillbillies

**Muswell Hillbillies** on The Kinks -yhtyeen marraskuussa 1971 julkaistu studioalbumi ja samalla sen ensimmäinen RCA Recordsille tekemä levytys. Albumi  on nimetty Lontoossa sijaitsevan Muswell Hillin kaupunginosan mukaan, jossa yhtyeen jäsenet, veljekset, Ray Davies ja Dave Davies varttuivat ja yhtye alun perin perustettiin 1960-luvun alussa. Albumin kansikuva otettiin kuitenkin yli kahden mailin päässä Muswell Hillistä. Itse nimi on väännös yhdysvaltalaisesta The Beverly Hillbillies -tv-sarjasta.

Vaikka uusi levy-yhtiö RCA todennäköisesti janosi Kinksiltä hittisinglejä 1960-luvun tapaan, Ray Davies kuitenkin suuntasi kaiken luovuutensa itse albumiin, ilman tarkoitustakaan tehdä hittisingleä. RCA olisi myös toivonut albumista kaupallista, mutta Davies kieltäytyi tästä. Levyn teemana ovat turhautuneisuus ja elämän varjopuolet aiheinaan muun muassa mielenterveysongelmat (”Acute Schizophrenia Paranoia Blues”), laihduttaminen (”Skin and Bone”) ja viinan vaarat (”Alcohol”). 

Yhtyeen soundissa uutta olivat puhallinsovitukset, joista vastasi Mike Cotton Sound -jazztrio. Ray Davies halusi Kinksin äänimaailmaan perinteistä jazzsoundia.

## Julkaisu ja menestys
*Muswell Hillbillies* julkaistiin Yhdysvalloissa 24. marraskuuta 1971 ja yhtyeen kotimaassa Isossa-Britanniassa kaksi päivää myöhemmin. Britanniassa albumilta ei julkaistu yhtäkään singleä.

Albumi ei noussut listoille Britanniassa (top 40) ja myi heikosti myös Yhdysvalloissa (sijoitus 100.), mikä oli pettymys edellisalbumin, *[[Lola versus Powerman and the Moneygoround, Part One|Lola versus Powerman...]]*, kohtuullisen menestyksen jälkeen. Ray ja Dave Davies ovat kuitenkin molemmat myöhemmin ilmoittaneet kiintymyksensä *Muswell Hillbilliesiin*. Vuonna 1998 julkaistun uusintapainoksen kansilehtisessä Ray Davies pitää albumia jopa yhtyeen parhaana ja ”työväenluokkaisimpana”. Dave Davies puolestaan kertoo rakastavansa albumia.

## Kappaleet
*Kaikki kappaleet kirjoittanut Ray Davies.

**A-puoli**
# 
#  
#  
#  
#  
#  

**B-puoli**
# 
#  
#  
#  
#  
#  

### Vuoden 1998 uusintapainoksen bonuskappaleet
# 
# 

## Kokoonpano
### The Kinks
*Ray Davies – laulu, kitara
*Dave Davies – kitara, laulu
*John Dalton – bassokitara
*Mick Avory – rummut
*John Gosling – kosketinsoittimet

### Vierailijat
**Mike Cotton Sound raidoilla 2 ja 5:**
*Mike Cotton – trumpetti
*Alan Holmes – klarinetti
*John Beecham – pasuuna, tuuba

## Lähteet
Taxi zum Klo

**Taxi zum Klo** on saksalainen elokuva vuodelta 1981 jonka on ohjannut ja käsikirjoittanut Frank Ripploh. Ripploh esittää myös elokuvan pääosaa. Elokuva on tarina opettajasta, jonka yksityiselämän seikkailut ja sangen pirteä seksielämä ovat kovassa kontrastissa hänen työelämänsä imagon kanssa. *Taxi zum Klo* on merkittävä ajankuva Berliinin homojen elämästä ennen aidsia. Ripplohin mukaan elokuva on paljolti omaelämäkerrallinen.

## Rooleissa
* Frank Ripploh – Frank Ripploh
* Bernd Broaderup – Bernd
* Orpha Termin
* Peter Fahrni – bensa-aseman poitsu
* Dieter Godde
* Klaus Schnee
* Bernd Kroger
* Markus Voigtlander
* Irmgard Lademacher		
* Gregor Becker		
* Marguerite Dupont		
* Eberhard Freudenthal		
* Beate Springer		
* Millie Büttner		
* Gitta Lederer	

## Lähteet

## Aiheesta muualla
*
Karol Križan

**Karol Križan** (s. 5. kesäkuuta 1980, Žilina, Tšekkoslovakia) on slovakialainen jääkiekkoilija, joka on pelannut urallaan Slovakian, Ruotsin, Sveitsin, Italian ja Norjan pääsarjassa sekä monikansallisessa MOL-liigassa. Slovakian-mestaruuden hän on voittanut kahdesti, 2001 HK 32 Liptovský Mikulášissa ja 2005 HKm Zvolenissa. Ruotsin-mestaruuden hän on voittanut MODOssa 2007.

Slovakian joukkueessa Križan on pelannut viidet MM-kilpailut ja yhdet olympialaiset.

## Lähteet
*
Mies joka tiesi liikaa (vuoden 1956 elokuva)

**Mies joka tiesi liikaa** (*The Man Who Knew Too Much*) on Alfred Hitchcockin ohjaama yhdysvaltalainen jännityselokuva vuodelta 1956. Se on uudelleenfilmatisointi Hitchcockin saman nimisestä elokuvasta vuodelta 1934.

Elokuva sai parhaan laulun Oscar-palkinnon Doris Dayn esittämästä kappaleesta "Whatever Will Be, Will Be (Que Sera, Sera)".

## Juoni
Lääkäri Benjamin McKenna on lomalla Marrakechissa Ranskan Marokossa vaimonsa Jon ja poikansa Hankin kanssa. He tutustuvat siellä brittiläiseen Draytonin pariskuntaan ja ranskalaiseen Louis Bernardiin. Kaikki sopivat yhteisestä illallisesta Casablancassa, mutta Bernard ei tule heidän seuraansa. 

Seuraavana päivä he näkevät torilla, kuinka arabia puukotetaan selkään. Arabi kaatuu Benin lähelle, joka huomaa, että arabi on itse asiassa valepukuinen Bernard. Ennen kuolemaansa Bernard kuiskaa Benille salaisia tietoja suunnitellusta pääministerin salamurhasta Lontoossa. McKennat päätyvät herra Draytonin avustamana poliisiasemalle antamaan lausuntoa tapahtumista ja jättävät poikansa Hankin rouva Draytonin hoiviin. Käy ilmi, että Louis Bernard on Deuxième Bureaun eli Ranskan tiedustelupalvelun agentti. Ben saa yllättäen poliisiasemalle puhelun, jossa uhataan Hankin henkeä, mikäli hän paljastaa poliisille, mitä Bernard sanoi. Hotelliin palattuaan McKennat saavat tietää, että juuri Draytonit ovat kidnapanneet heidän poikansa ja lähteneet Englantiin. McKennat lähtevät heidän peräänsä. 

Ainoana johtolankana nimi Ambrose Chappell Ben lähtee tapaamaan samannimistä miestä, joka osoittautuu täysin vääräksi henkilöksi eli eläintentäyttäjäksi. Jo keksii, että Ambrose Chapel onkin Ambrose-niminen kappeli. Kappelin henkilökuntana ovat Draytonit, ja Hankia pidetään vankina siellä. 

Marrakechista on värvätty ranskalainen palkkamurhaaja, joka saa tarkat ohjeet toimia Albert Hallissa pidettävän konsertin musiikin mukaisesti, jotta laukaus ei kuulu. Royal Albert Hallissa salamurhaaja kieltää Jota puuttumasta hänen suunnitelmiinsa, mutta viime hetkellä Jo kirkaisee ja pelastaa siten murhan kohteeksi suunnitellun pääministerin hengen. Suurlähetystössä pääministeri kiittää Jota ja pyytää häntä laulamaan jonkin laulun. Jo valitsee ”Que Sera Sera” -kappaleen, jonka hän tietää Hankin tuntevan ja toivoo siten pelastavansa suurlähetystöön vangiksi siirretyn poikansa. Tämä onnistuukin katuvan rouva Draytonin avustuksella.

## Näyttelijät

### Cameoroolit
Alfred Hitchcockin cameorooli on noin 25 minuuttia elokuvan alusta. Hänet nähdään selin marokkolaisella torilla katsomassa akrobaatteja.  Bernard Herrmannilla, elokuvan musiikin säveltäjällä, on myös cameorooli kapellimestarina.

## Lähteet
* 

### Viitteet

## Aiheesta muualla
*
Rodolphe Laflamme

**Toussaint-Antoine-Rodolphe Laflamme** (15. toukokuuta 1827 – 7. joulukuuta 1893) oli kanadanranskalainen asianajaja, professori ja poliitikko. Laflamme oli osakkaana menestyksekkäässä Quebecin provinssissa Montrealin kaupungissa sijaitsevassa asianajotoimistossa. Hänet tunnettiin myös liberaalipuolueen kannattajana. Vuosina 1872–1878 Laflamme oli kansanedustajana Kanadan parlamentin alahuoneessa, ja hän toimi Alexander Mackenzien hallituksessa kahdessa ministerin virassa, oikeusministerinä ja veroministerinä.

## Lähteet

*Elämäkerta Dictionary of Canadian Biography Onlinessa  
*Kanadan parlamentti: Rodolphe Laflamme
Sean Catherine Derek

**Sean Catherine Derek** (s. 16. lokakuuta 1953) on yhdysvaltalainen televisiokäsikirjoittaja, joka on kirjoittanut jaksoja enimmäkseen piirrossarjoihin 1980-luvulta lähtien. Hän kirjoitti jaksoja muun muassa suosittuihin sarjoihin 1990-luvulla, kuten *[[Batman (vuoden 1992 animaatiosarja)|Batman]]* ja *[[Hämähäkkimies (vuoden 1994 animaatiosarja)|Hämähäkkimies]]*.

Hänen isänsä oli näyttelijä ja ohjaaja John Derek.

## Lähteet
*
Marttyyrit (elokuva)

**Marttyyrit** (*Martyrs*) on ranskalainen kauhuelokuva vuodelta 2008.  Sen ohjasi Pascal Laugier. Pääosissa ovat Mylène Jampanoï ja Morjana Alaoui.

## Juoni
Kateissa ollut pikkutyttö pelastetaan hylätystä teurastamosta. Järkyttynyt tyttö ei pysty kertomaan mitään kaappauksestaan. Sairaalassa hän ystävystyy Anna-nimisen tytön kanssa ja saa jälleen elämästä kiinni. 15 vuotta myöhemmin tyhjäkatseinen ja raivohullu nuori nainen tappaa perheen heidän kotitalossaan syvällä metsässä.

## Näyttelijöitä

## Lähteet

   

## Aiheesta muualla
* Virallinen sivusto
Kaela Kimura

**Kaela Kimura** (, oik. , s. 24. lokakuuta 1984) on japanilainen pop- ja rocklaulaja. Hänen äitinsä on japanilainen ja isänsä brittiläinen. Hänen albuminsa *Scratch* on noussut Japanin listan ykköseksi.

## Albumit
* 
* 
* 
* 
* 
* 
* 
* 
* 
* 
*
Ron Friedman

**Ron Friedman** (1. elokuuta 1932 – 15. syyskuuta 2025) oli yhdysvaltalainen Emmy-ehdokkuuden saanut käsikirjoittaja, joka aloitti uransa televisiossa 1960-luvulla. Hän muun muassa käsikirjoitti elokuvat ''The Transformers: The Movie'' ja ''Action Force: The Movie'' sekä lukuisia televisiosarjoja, kuten ''Salainen agentti 86'', ''Vaimoni on noita'', ''Onnen päivät'', ''Wonder Woman'', ''Charlien enkelit'', ''G. I. Joe: A Real American Hero'', ''Zorro'' ja ''Rautamies''.

## Lähteet
Robert Tapert

**Robert Gerard ”Rob” Tapert** (s. 14. toukokuuta 1955) on yhdysvaltalainen tuottaja, käsikirjoittaja ja ohjaaja.

Opiskellessaan ekonomiaa Michiganin osavaltionyliopistossa Tapert tutustui Sam Raimiin, joka oli Tapertin huonekaverin Ivan Raimin veli. Sam Raimi sai Tapertin kiinnostumaan elokuva-alasta, ja myöhemmin Tapert on tuottanut useita Raimin ohjaamia elokuvia, kuten *[[Evil Dead]]*, *[[Darkman]]* ja *[[The Gift – Enne]]*. Lisäksi Tapert ja Raimi tuottivat yhdessä televisiosarjoja *[[Hercules (televisiosarja)|Hercules]]* ja *[[Xena]]*, joiden muutamia jaksoja Tapert myös käsikirjoitti ja ohjasi.

Tapert on ollut naimisissa näyttelijä Lucy Lawlessin kanssa vuodesta 1998 lähtien. Heillä on kaksi lasta, vuosina 1999 ja 2002 syntyneet pojat.

## Filmografia
* *[[Evil Dead]]* (1981)
* *[[Evil Dead II]]* (1987) 
* *[[Darkman]]* (1990)
* *[[Pimeyden armeija]]* (1992) 
* *[[Nopeat ja kuolleet]]* (1995)
* *[[Hercules (televisiosarja)|Hercules]]* (1995–1999)
* *[[Xena]]* (1995–2001)
* *[[The Gift – Enne]]* (2000)
* *[[Kauna]]* (2004)
* *[[Boogeyman (elokuva)|Boogeyman]]* (2005)
* *[[Kauna 2]]* (2006)

## Aiheesta muualla
* 
*
Donald F. Glut

**Donald F. Glut** (s. 19. helmikuuta 1944 Pecos, Texas) on yhdysvaltalainen televisiokäsikirjoittaja ja elokuvaohjaaja, joka on myös tehnyt muutamia näytelmärooleja elokuvissa, toiminut elokuvatuottajana ja tehnyt sarjakuvia. Hän muun muassa loi He-Manin ja suurimman osan Masters of the Universe -sarjasta.

## Lähteet

## Aiheesta muualla
*
EDTA

**EDTA** eli **etyleenidiamiinitetraetikkahappo** (C10H16N2O8) on aminohappo, jolla on useita käyttötarkoituksia teollisuudessa ja lääketieteessä. EDTA muodostaa kompleksiyhdisteen useiden metallien kuten kalsiumin, magnesiumin, alumiinin, raudan, lyijyn, kuparin, mangaanin, tinan ja sinkin ionien kanssa.

## Synteesi
F. Munz kehitti vuonna 1935 menetelmän EDTA:n valmistamiseksi. Siinä etyleenidiamiinia käsiteltiin kloorietikkahapolla ja natriumhydroksidilla. Menetelmän huono puoli oli, että EDTA:n sekaan jäi natriumkloridia. Nykyään ainetta valmistetaan teollisesti etyleenidiamiinista, formaldehydistä ja sinihaposta tai natriumsyanidista.

## Käyttö
Kelaatio-hoidossa käytetään EDTA:ta sitomaan metalli-ioneja hoidettaessa lyijymyrkytyksiä tai hyperkalsemiaa.
EDTA:ta käytetään muun muassa veden kovuuden määrittämiseen kompleksometrisellä titrauksella. EDTA muodostaa magnesium- ja kalsiumionien kanssa kompleksiyhdisteen ja indikaattorina käytettävän eriokromimusta T:n väri muuttuu. Hapon kulutuksen perusteella voidaan määrittää veden kovuus.

Lääketieteessä EDTA:ta käytetään muun muassa tutkittaessa munuaisten toimintaa. Potilaaseen ruiskutetaan EDTA:n ja radioaktiivisen kromi-51-isotoopin seosta.

*Natriumedetaattia* eli EDTA:ta on käytetty vesihuuhteluliuoksen apuaineena silmien kalkkivammoissa. EDTA:n vaikutus perustuu siihen, että se sitoo eli neutralisoi kalsiumin vaikutuksen.

EDTA:ta käytetään yleisesti verinäyteputkien lisäaineena estämässä veren hyytyminen. Näyte ei saa hyytyä kun tutkitaan ja lasketaan verisoluja.

Muita aineen ja sen natriumsuolan käyttökohteita ovat sovellukset metalliteollisuudessa ja erilaisten kemikaalien valmistuksessa.

## Käyttöturvallisuus
EDTA aiheuttaa hengitettynä hengenahdistusta ja nieltynä huonoa oloa. Kuumentuessaan aine hajoaa, jolloin syntyy muun muassa typen oksideja. EDTA:n epäillään myös aiheuttavan silmä-ärsytystä. EDTA imeytyy ihon kautta äärimmäisen heikosti. Lisäksi se metaboloituu vain vähän ja poistuu elimistöstä nopeasti.

## Ympäristövaikutukset
EDTA on lievästi myrkyllistä kaloille ja muille vesieliöille. EDTA:n epäillään olevan ympäristölle haitallinen, koska sillä on kyky imeä ja kuljettaa raskasmetalleja ja se on heikosti biohajoava. EDTA:ta ei tästä huolimatta pidetä pysyvänä eikä biokertyvänä yhdisteenä. EDTA:n raskasmetalleihin liittyvä riski on olemassa siinä tapauksessa, että EDTA-raskasmetallikompleksit päätyvät pohjasedimentteihin.

## Lähteet

## Aiheesta muualla

*EDTA:n käyttöturvallisuustiedote, Sigma Aldrich, viitattu 28.1.2015.
* Klinga, M. & Näsäkkälä, M. (2006). Epäorgaanisen kemian perustyöt II. Helsinki: Epäorgaanisen kemian osasto, Kemian laitos, Helsingin yliopisto, Yliopistopaino, s. 9–12, 35–37.
Kotimaan sävel

**Kotimaan sävel** on Henry Theelin kokoelmalevy, johon on koottu vanhoilta savikiekoilta kappaleita vuosilta 1942–1952.

## Kappaleet
# Keinumorsian
# Ensi kerran kun sua suutelin
# Joka ainoa hetki
# Anna-Lisa
# Maria de bahia
# La Cucaracha
# Tummasilmä senorita
# Tähti ja meripoika
# Kevätyön serenadi
# Kom så stilla
# Laulajan jenkka
# Tähdenlento
# Koskaan en koskaan
# Aatoksin armahin
# Toivetangoni
# Kesätuuli
# Sua lemmin kuin järjetön mä oisin
# Aaveratsastajat
# Meren äärellä - kuutamossa
# Pyydän anteeksi
# Kotimaan sävel
# Unteni vaalea lilja
# Maria
# Pääskyjen lähtiessä
# Yön laulu
# Syyspihlajan alla
# Syksyn ajatuksia
Tarzan ja Oparin aarteet

**Tarzan ja Oparin aarteet** (*Tarzan and the Jewels of Opar*) on Edgar Rice Burroughsin viides Tarzan-romaani. Tarina julkaistiin ensin *All-Story Cavalier Weekly* -lehden jatkosarjana marras–joulukuussa 1916. Kirjana sen julkaisi ensimmäisenä *A. C. McClurg & Co.* vuonna 1918. 

Suomeksi kirjan julkaisi Karisto A. J. Salosen suomentamana vuonna 1923. Seppo Ilmarin suomennoksen ovat julkaisseet Taikajousi vuonna 1966, Kauppakirjapaino vuonna 1971, WSOY vuonna 1974 ja Kirjayhtymä vuonna 1990.

## Lähteet

## Aiheesta muualla
*Tarzan ja Oparin aarteet Gutenberg-projektissa 
*Edgar Rice Burroughs Summary Project page for ''Tarzan and the Jewels of Opar''
Taikavaras

**Taikavaras** on Sarah Prineasin kirjoittama nuortenromaani. Kirja kertoo pojasta, joka pääsee velhon apuriksi ja oppipojaksi varastettuaan tämän velhonkiven. *Taikavaras* on samannimisen trilogian ensimmäinen osa.

## Juoni
Connwaer "Conn" on orpopoika, joka asuu Ehtoisan maagisessa kaupungissa. Hän saa elantonsa varastelusta Illankajon kaduilla. Eräänä päivänä kaikki kuitenkin muuttuu, kun Conn varastaa Ikimyksen, velhon taskusta tämän velhonkiven. Velho huomaa varkauden, mutta ei rankaise poikaa, koska on kiinnostunut tästä. Connin olisi nimittäin pitänyt kaatua kuolleena maahan heti kun oli koskenut kiveen. Velho ottaa Connin apulaisekseen ja myöhemmin oppipojakseen. Ilkimys ja Conn saavat selville, että taikuuden väheneminen uhkaa Ehtoisaa ja yrittävät estää sen.

Connin on löydettävä itselleen oma velhokivi kuukauden kuluessa voidakseen jatkaa velhon opintojaan Ehtoisan lyseossa ja Ikimyksen oppipoikana. Muussa tapauksessa hänen on palattava takaisin Illankajon kujille.

## Henkilöitä
***Connwaer**/**Conn**: Entinen varas, joka asui yksin Illankajon kujilla. Ikimys ottaa hänet oppipojakseen.
***Ikimys** **Liiholasi**: Velho, joka karkotettiin Ehtoisasta 20 vuodeksi, Connin opettaja.
***Benet**: Ikimyksen henkivartija, joka pitää huolta siitä, ettei kukaan yritä päästä Ikimyksestä eroon. Hän laittaa ruokaa ja osaa leipoa Connin mielestä herkullisia sämpylöitä.
***Pihlava** **Silva**: Herttuattaren tytär. Hän pitää miekkataisteluista ja seikkailuista.
***Kern**: Herttuattaren kapteeni, joka tuntuu vihaavan Connwaeria.
***Mehimys**: Neuvosmaagi, Ehtoisan lyseon rehtori.
***Varistus**: Illankajon alivaltias, Connin setä. Yrittää vangita Ehtoisan taikuuden koneeseen.
***Piskuvox**: Neuvosmaagi, työskentelee alivaltias Varistuksen hyväksi.
***Herttuatar**: Pihlavan äiti. Johtaa Aamunkajoa, Ehtoisan ns. parempaa puolta. Hän on konstikas ja älykäs.
***Kivian**: Piskuvoxin oppilas, joka toimii Ikimyksen sihteerinä.

## Paikkoja
**• Sarastuksen palatsi**: Loistelias palatsi, jossa Pihalava ja Herttuatar asuvat.

**• Lyseo**: Koulu, jota Ehtoisan tulevat velhot ja rikkaat nuoret käyvät. Sijaitsee Aamunkoin ja Illankajon välissä virtaavan joen saarella.

**• Seesteä**: Ikimyksen suvun talo, jonka keskusta on räjähtänyt Ikimyksen parinkymmenen vuoden takaisesta tulikokeilusta. Varsin lähellä saarta, jossa lyseo on.

• **Neuvosmaagien talo**: Suuri rakennus, jonne Neuvosmaagit kokoontuvat. 

**• Iltahämyn talo**: Alivaltias Varistuksen koti, joka muistuttaa linnoitusta.

## Lähteet
Talentia

**Sosiaalialan korkeakoulutettujen ammattijärjestö Talentia** on suomalainen sosiaalialan korkeakoulutettujen ammattijärjestö, johon kuuluu yli 27&nbsp;000 jäsentä. Liiton puheenjohtaja on Jenni Karsio. 

Järjestö perustettiin vuonna 1949 nimellä Huoltotyöntekijöiden ammatillinen keskus (HAK). Vuosina 1962–2002 nimi oli Sosiaalityöntekijäin Liitto (SOSTL).

Talentia kuuluu palkansaajien keskusjärjestö Akavaan ja Julkisalan koulutettujen neuvottelujärjestö JUKOon.

Talentian jäsenet ovat yleensä suorittaneet sosiaalialan korkeakoulututkinnon tai aiemman opistoasteisen tutkinnon. Yleisimpiä tutkintoja ovat sosionomi (AMK), sosionomi (YAMK), sosiaalityöntekijä (YTM/VTM), sosiaalikasvattaja, sosiaaliohjaaja, kuntoutuksen ohjaaja (AMK) ja geronomi (AMK). Talentialaiset työskentelevät laajasti sosiaalihuollon tehtävissä esimerkiksi nimikkeillä sosiaaliohjaaja, ohjaaja, sosiaalityöntekijä, varhaiskasvatuksen opettaja, sosiaalijohtaja, koulukuraattori. Lisäksi talentialaiset työskentelevät laajasti muissa sosiaali- ja kasvatusalan esimies-, asiantuntija-, kehittämis- ja suunnittelutehtävissä kunnissa, valtiolla, sosiaalialan järjestöissä sekä yksityisissä yrityksissä.

Talentia ajaa jäsentensä palkkauksellisia etuja, vaikuttaa työehtosopimuksiin ja sosiaalialan lainsäädännön valmisteluun sekä puolustaa jäsenistönsä asemaa ja oikeuksia alaa kehittävissä työryhmissä.

Liiton jäsenlehti on *[[Talentia (lehti)|Talentia]]*. Lehden päätoimittajana toimii Kaisa Yliruokanen.

Liitto järjestää vuosittain Sosiaalialan asiantuntijapäivät, joilla on vuodesta 2007 lähtien myönnetty myös Hyvä käytäntö -palkinto.

## Jäsenyhdistykset
Talentialla on 20 alueyhdistystä ja 11 valtakunnallisesti toimivaa ammatillista yhdistystä sekä valtakunnallinen opiskelijayhdistys. Talentian jäsenyhdistykset tarjoavat jäsenille kattavan ammatillisen verkoston, paikallistuntemusta ja ammatillista osaamista Talentian edunvalvontaan sekä kiinnostavia vaikuttamisen paikkoja.

## Lähteet

## Aiheesta muualla
*Talentian verkkosivut
*Talentia Facebookissa
*Talentia Twitterissä
Pinega

**Pinega** () on Vienanjoen oikeanpuoleinen sivujoki Arkangelin alueella Venäjällä. Joki saa alkunsa kahden pienemmän joen (Belaja ja Tšornaja) yhdistymispisteestä. Pinegan pituus on 779 kilometriä ja sadealueen laajuus 42&nbsp;000 neliökilometriä. Joki on liikennöintikelpoinen 580 kilometrin matkalla. Alajuoksulla Pinega virtaa lähellä Vienanmeren Mezeninlahteen laskevaa Kuloi-jokea, johon se on yhdistetty kanavalla.

Tärkeimmät sivujoet ovat Ileša, Ježuga, Jula, Pokšenga ja Vyja. Joen varrella sijaitsevat Pinegan piirin keskus Karpogory sekä Pinegan taajama.

## Lähteet

## Aiheesta muualla
*Virtaamatilastoja (125 km laskukohdasta yläjuoksulle)/ R-Arctic Net 
*Virtaamatilastoja (660 km laskukohdasta yläjuoksulle)/ R-Arctic Net 
*Maantieteellisen kokoelmaverkkosanakirjan artikkelit joesta 
*Suuren neuvostosanakirjan artikkeli joesta
Vaga

**Vaga** () on Vienanjoen suurin vasemmanpuoleinen sivujoki Arkangelin alueella Venäjällä. Sen pituus on 575 kilometriä ja valuma-alueen laajuus 44&nbsp;800 neliökilometriä.

Tärkeimmät sivujoet ovat Kuloi, Ustja ja Vel. Vagan vasenta rantaa pitkin kulkee M8-valtatie. Joen varrella sijaitsevat Šenkurskin ja Velskin kaupungit sekä Verhovažjen piirikeskus.

## Lähteet

## Aiheesta muualla

*Virtaamatilastoja (349 km laskukohdasta yläjuoksulle)/ R-Arctic Net 
*Virtaamatilastoja (57 km laskukohdasta yläjuoksulle)/ R-Arctic Net
Hoikka

**Hoikka** voi tarkoittaa ainakin seuraavia:

* hoikka, adjektiivi joka ilmaisee vartalon sopusuhtaisuutta tai laihuutta
* Hoikka, televisiosarjan *[[Metsolat]]* tapahtumapaikka, kuvitteellinen kunta Kainuussa
* Hoikka-nimisiä kyliä:
** Hoikka, kylä Saarijärvellä
** Hoikka, kylä Hyrynsalmella
** Hoikka, kylä Joensuussa
** Hoikka, kylä Tuusniemellä
* Hoikka-nimisiä järviä ja lampia:
** Hoikka, lampi Jyväskylässä
** Hoikka, järvi Pieksämäellä lähellä Hirvijärveä
** Hoikka, järvi Pieksämäellä lähellä Mataramäkeä
** Hoikka, lampi Rautalammilla lähellä Toholahtea 
* Hoikka, sukunimenä:
** Iisakki Hoikka (1840–1917), maanviljelijä, valtiopäivämies ja Suomalaisen puolueen kansanedustaja
** Jacob J. Hoikka (1854–1917), amerikansuomalainen pappi, yksi Suomi Synodin perustajista
** Lasse Hoikka (s. 1955), suomalainen laulaja, Souvarit-yhtyeen perustaja
** Matti Hoikka (1859–1939), seppä ja SDP:n kansanedustaja
** Nooa Hoikka (s. 2000), pesäpalloilija.
Leštinyn puukirkko

**Leštinyn puukirkko** on kirkko Leštinyn kunnassa, Slovakiassa. Se kuuluu maailmanperintöluettelon kohteeseen Slovakian Karpaattien puukirkot.

Paikalliset puusepät rakensivat kirkon vuosien 1688–1689 aikana. Kirkon ulkoasua korjattiin 1770-luvulla. Samalla tuntematon taiteilija lisäsi uusia koristeaiheita 1600-luvun lopulla maalattuihin laivan koristekuvioihin. Kellotorni rakennettiin vuonna 1777.

Kirkko muistuttaa arkkitehtuuriltaan paljon maallista rakennusta. Se rakennettiin jyrkkään rinteeseen kylän päätien varrelle. Rinteen vaikutus pienennettiin kivisellä pohjamuurilla, jossa sijaitsee krypta. Kirkon sisätilat on koristeltu värikkäästi. Myöhemmin rakennettu kellotorni on yhdistetty päärakennukseen avoimella porraskäytävällä.

## Lähteet
Leštiny

**Leštiny** on kylä ja kunta Slovakiassa. Se sijaitsee Žilinan alueen Dolný Kubínin piirissä. Leštiny on pinta-alaltaan 6,93 neliökilometriä ja siellä on 230 asukasta (31.12.2006).

Leštiny sijaitsee historiallisen Oravan alueen eteläosassa Pohjois-Slovakiassa. Kylästä on matkaa piirinsä pääkaupunkiin Dolný Kubíniin seitsemän kilometriä. Historiallisissa lähteissä Leštiny mainitaan ensimmäisen kerran vuonna 1381. Kylässä sijaitsee vuosina 1688–1689 rakennettu puukirkko, joka kuuluu maailmanperintöluetteloon.

## Väestö

## Lähteet
Roger Craig Smith

**Roger Craig Smith** (s. 11. elokuuta 1975 Orangen piirikunta, Kalifornia) on yhdysvaltalainen ääninäyttelijä. Hänen tunnetuimpiaan äänirooleja ovat Chris Redfield Resident Evil -pelisarjassa, Ezio Assassin’s Creed II:ssa, Sonic the Hedgehog Sonic the Hedgehog -pelisarjassa, sekä Batman issa.

## Ura
Smith kasvoi Orangen piirikunnassa, Kaliforniassa ja opiskellessaan collegessa hän työskenteli stand up -koomikkona. Collegen jälkeen Smith opiskeli Chapmanin yliopistossa, josta hän valmistui vuonna 2003 elokuvakäsikirjoittajaksi. Myöhemmin Smithin agentti kehotti häntä siirtymään ääninäyttelijäksi stand up -komiikan parista. Tämän myötä Smith opiskeli muun muassa Bob Bergenin opissa animaatiossa ääninäyttelemistä ja Sylvia Aimeriton opissa mainos- ja kertojan äänityötä. Sittemmin hän on tehnyt äänirooleja niin animeen, kuin alkuperäisiin animaatoihin ja videopeleihin, kuten *[[Naruto]]*, *[[Celebrity Deathmatch]]*, *[[Metal Gear Solid 4: Guns of the Patriots]]* , *[[Wolverine and the X-Men]]* ja *[[Tekken 6]]*.

Vuonna 2009 Smith oli Duken äänenä elokuvaan perustuvassa videopelissä *[[G.I. Joe: The Rise of Cobra (videopeli)|G.I. Joe: The Rise of Cobra]]*. Smithistä tuli vuonna 2010 myös kolmas Sonic the Hedgehogin ääninäyttelijä videopeleissä Jason Anthony Griffithin jälkeen *[[Sonic Colors]]in* myötä. Smith on toiminut myös Chris Redfieldin äänenä ''Resident Evil'' -pelisarjassa, Ezio Auditore da Firenzen äänenä ''Assassin’s Creed'' -pelisarjassa ja Batmanin äänenä *issa*. Smith on ääninäytellyt Kapteeni Amerikkaa useissa animaatiosarjoissa ja videopeleissä vuodesta 2012 lähtien.

## Lähteet

## Aiheesta muualla
* Roger C. Smith CrystalAcidsissa 
* Roger Craig Smith Anime News Networkissa
Lahden Suunnistajat -37

**Lahden Suunnistajat -37 ry.** (LS-37) on 11.11.1937 perustettu suunnistuksen erikoisseura. Se on Suomen toiseksi vanhin suunnistuksen erikoisseura IK Örnenin jälkeen.

Lahden Suunnistajat -37 voitti naisten SM-viestin vuonna 1951.

## Lähteet

## Aiheesta muualla
* Lahden Suunnistajat –37
Everblack

**Everblack** on Mercenaryn toinen albumi, joka on ensimmäisen tapaan julkaistu Hammerheart Recordsin kautta. Levyllä kuullaan ensimmäistä kertaa yhtyeen tulevaa päälaulajaa Mikkel Sandageria ja hänen veljeään Morten Sandageria koskettimissa. Levy jäi Mercenaryn entisen kitaristi Signar Petersenin ja rumpali Rasmus Jacobsenin viimeiseksi. Tyylillisesti levy jatkaa enimmäkseen edellisen linjoilla, mutta sisältää enemmän puhdasta laulua ja kokeiluja thrash metalin suuntaan.

Travis Smith on tehnyt levyn kansitaiteen.

## Kappaleet
#Intro – 0:32
#Everblack – 4:50
#Seize the Night – 6:39
#Screaming from the Heavens – 6:55
#Dead.com – 5:42
#Darkspeed – 4:50
#Bloodrush – 6:30
#A Darker Shade of Black – 5:02
#Bulletblues – 2:48
#Rescue Me – 5:05
#Alliance – 4:02
#Nothing’s What It Seems (Outro) – 7:05

## Aiheesta muualla
* 
*
Serious Japanese

**Serious Japanese** on japanilaisen j-hip hop yhtye Teriyaki Boyzin toinen albumi, joka julkaistiin 28. tammikuuta 2009 Japanissa ja 3. helmikuuta muualla maailmassa.

## Kappaleet
# PLEASE COME INTRO! (tuottanut Adrock)
# Work That (feat. Pharrell & Chris Brown) (tuottanut The Neptunes)
# After 5 (A.M.) (feat. Mademoiselle Yulia) (tuottanut Towa Tei)
# Tokyo Drift (Fast & Furious) (tuottanut The Neptunes)
# Sweet Girl (feat. Dondria) (tuottanut Jermaine Dupri)
# TERIYAKING (feat. Kanye West & Big Sean) (tuottanut Kanye West)
# Serious Japanese (tuottanut Mark Ronson)
# ZOCK ON! (feat. Pharrell & Busta Rhymes) (tuottanut The Neptunes)
# (CAN'T) "BAKE" THAT "FAPE" (feat. TAKAGIKAN & Adrock)
# Itsumo It's More (tuottanut SUPA DAVE WEST)
# I Still Love H.E.R. (feat. Kanye West) (tuottanut Kanye West)
# GET THE HELL OUTRO (tuottanut Adrock)
# Tokyo Drift (Fast & Furious) Remix (feat. Pharrell, Pusha-T & FAM-LAY) (tuottanut The Neptunes)

## Arvostelut
* AllMusic: 

## Lähteet
Len Uhley

**Len Uhley** on yhdysvaltalainen Emmy-ehdokkuuden saanut käsikirjoittaja, joka aloitteli uraansa televisiossa 1980-luvulla Disneyn parissa. Sittemmin 2000-luvun aikana Uhley on tehnyt töitä enimmäkseen Warner Bros. Animationille. Hän on muun muassa käsikirjoittanut jaksoja animaatioihin Kummikarhut, Ankronikka, Pilipalipilotit, Varjoankka, X-Men, Rautamies, Maa aikojen alussa 7 – Kylmän tulen kivi, X-Men: Evolution, Justice League, Ozzy & Drix, Static Shock, Loonatics Unleashed, The Batman, Transformers: Animated, Wolverine and the X-Men ja Iron Man: Armored Adventures.

## Lähteet

*
Kayzie Rogers

**Kayzie Rogers** on yhdysvaltalainen ääninäyttelijä, joka on tehnyt Wobbuffetin ja Mime Jr.:n äänirooleja Pokémonissa.

## Ura
Rogers oli kiinnostunut näyttelemisestä jo päiväkodissa ja osallistuikin myöhemmmin koulun näytelmiin. Collegen jälkeen hän työskenteli muun muassa graafisena suunnittelijana.

Rogers sai myöhemmin tilaisuuden tehdä animaatio demon Maddie Blausteinin avustuksella, ja sen ansiosta hän sai ensimmäisen tehtävän äänenä mainoksessa. Sittemmin Rogers teki ensiesiintymisensä animaation parissa Nickelodeonin *U2U:ssa*. Vuodesta 1998 lähtien hän on dubannut useita sivurooleja Pokémonissa ja toiminut Wobbuffetin ja Mime juniorin ääninä. Pokemonin myötä Rogers on työskennellyt enimmäkseen 4Kidsillä ja myöhemmin TAJ Productionsissa.

## Aiheesta muualla
* Kayzie Rogers Anime News Networkissa 
* Kayzie Rogers TV.comissa
Sahalininhusky

**Sahalininhusky** (*Karafuto-Ken*, 樺太犬) on japanilainen koirarotu, jota käytetään rekikoirana.

## Ulkomuoto
Tämä rotu on pystykorva, joka on sukua japaninpystykorvalle ja akitalle. Säkäkorkeus vaihtelee 56–66 cm:n ja paino 30–40 kg:n välillä.

Korvat ovat pienet ja terävät, toisinaan hieman eteenpäin taittuneet tai riippuvat. Tämän rodun väri vaihtelee paljon, mukaan lukien kuparinpunaisen ja mustan. Karvapeite on hienoa ja tuuheaa ja pohjavilla erittäin tiheää. Se muistuttaa grönlanninkoiran karvaa.

## Alkuperä
Nimitys karafuto-ken tulee Karafutosta, Sahalinin japanilaisesta nimestä ja koiraa tarkoittavasta sanasta ken. Tämä siis todistaa rodun maantieteellisen alkuperän. Tätä rotua käytetään nykyisin harvoin; sen vuoksi Japanissa on jäljellä vain muutama kasvattaja.

### Tutkimusretki Etelämantereella
Tämän rodun väitetään tulleen kuuluisaksi japanilaisten vuoden 1958 huono-onnisesta tutkimusretkestä Etelämantereelle. Sinne jouduttiin jättämään hätäevakuoinnin seurauksena 15 rekikoiraa. Tutkijat uskoivat apuryhmän saapuvan muutaman päivän kuluessa, joten he jättivät koirat ulos ketjuihin pienen ruokavaraston kanssa. Sää kuitenkin kääntyi huonoksi eikä ryhmä koskaan saavuttanut päämääräänsä.

Lähes vuotta myöhemmin uusi retkikunta saapui paikalle ja huomasi, että koirista kaksi, Taro ja Jiro, olivat selviytyneet, ja niistä tuli saman tien sankareita. Taro vietiin takaisin Sapporoon ja se eli Hokkaidon yliopistolla kunnes kuoli vuonna 1970. Sen jälkeen se täytettiin ja laitettiin näytteille yliopiston museoon. Jiro kuoli Etelämantereella vuonna 1960 luonnollisista syistä, ja sen jäännöksiä säilytetään Japanin luonnontieteellisessä museossa Ueno Parkissa.

Rotu saavutti suosiota vuonna 1983 valmistetun elokuvan, Tarosta ja Jirosta kertovan Nankyoku Monogatarin, myötä. Vuonna 2006 tehty toinen elokuva Eight Below, kertoi fiktionaalisen version tapahtumista, mutta ei viitannut rotuun. Sen sijaan elokuvassa esiintyy vain kahdeksan koiraa: kaksi alaskanmalamuuttia ja kuusi siperianhuskyä.

## Katso myös
* Japanilaiset koirarodut

## Aiheesta muualla
*Sahalininhuskyn kuvia 
*Taro ja Jiro postimerkeissä
Toni Leppe

**Antonio "Toni" Leppe** (s. 1994) on suomalainen lapsinäyttelijä. Hän näytteli miespääosan elokuvassa ''Unna ja Nuuk''. Hänellä on sukujuuria Chilessä.

## Lähteet

## Aiheesta muualla
*
*
Lex Karkkila

**Lex Karkkila** oli laki suuriin taloudellisiin vaikeuksiin joutuneiden kuntien pelastamiseksi (tarkemmin laki kunnan talouden vakauttamisesta ja kuntaselvityksestä (1994/658)). Se annettiin vuonna 1994, kun Karkkila oli ajautunut velkojensa takia talouskriisiin. Lain nojalla valtio voi hyväksyä luottolaitoksen kunnalle myöntämän lainan tai kunnan luottolaitoksen välityksellä liikkeelle laskeman joukkovelkakirjalainan korkotukilainaksi ja myöntää sille valtion varoista korkotukea sekä myöntää kunnalle valtion varoista vakautuslainaa. Lain voimassaolo päättyi vuoden 2001 lopussa.

## Aiheesta muualla
*Laki kunnan talouden vakauttamisesta ja kuntaselvityksestä (1994/658) Finlexin tietokannassa
Vermilion (kappale)

**"Vermilion"**, (tunnetaan myös nimellä: "Vermillion Pt.1") on yhdysvaltalaisen metalliyhtye Slipknotin single vuodelta 2004.

## Kappalelista
# "Vermilion" (Single Mix) - 4:16
# "Scream" - 4:32
# "Danger - Keep Away" (Full-Length Version) - 7:55

Sisältää myös "Vermilion Pt. 1:n" musiikkivideon

## Kokoonpano
* #0 Sid Wilson – DJ
* #1 Joey Jordison - rummut
* #2 Paul Gray – basso
* #3 Chris Fehn – lyömäsoittimet
* #4 James Root – kitara
* #5 Craig "133" Jones – samplet
* #6 Shawn "Clown" Crahan – lyömäsoittimet
* #7 Mick Thomson – kitara
* #8 Corey Taylor – laulu
Midnight Club

**Midnight Club** on ajopelisarja, jonka on kehittänyt Rockstar San Diego (entinen Angel Studios). Pelit keskittyvät katuajoon. Pelit olivat myyneet yli 18,5 miljoonaa syyskuuhun 2011 mennessä ja 12 miljoonaa kopiota (26. maaliskuuta 2008 mennessä).

## Pelit
* *[[Midnight Club: Street Racing]]*
* *[[Midnight Club II]]*
* *[[Midnight Club 3]]*
* *[[Midnight Club 3: DUB Edition Remix]]*
* *[[Midnight Club: Los Angeles]]*
* *[[Midnight Club: L.A. Remix]]*

## Lähteet
Harry Dean Stanton

**Harry Dean Stanton** (14. heinäkuuta 1926 West Irvine, Kentucky, Yhdysvallat – 15. syyskuuta 2017 Los Angeles, Yhdysvallat) oli yhdysvaltalainen näyttelijä. Hän esiintyi uransa aikana yli 200 roolissa.

## Nuoruus
Stanton syntyi pienessä kaupungissa Kentuckyssä vuonna 1926, hänen isänsä oli Sheridan Harry Stanton ja äiti Ersel. Isä oli tupakan kasvattaja ja työskenteli myös parturina. Hänen äitinsä oli kampaaja ja kokki. Valmistuttuaan Lafayette Senior High Schoolista vuonna 1944 hän osallistui toiseen maailmansotaan ja palveli Yhdysvaltain laivastossa vuoteen 1946. Päästyään palveluksesta hän aloitti journalismin opiskelun Kentuckyn yliopistossa. Stanton keskeytti opiskelunsa kolme vuotta opiskeltuaan ja lähti Pasadena Playhouse -teatteriin, jossa aloitti näyttelijän uransa. Hän näytteli sen aikana merkittävissä sivurooleissa, joita hänellä oli yli 200 elämänsä aikana.

Hänet tunnettiin muun muassa elokuvista *[[Tomahawkin polku]]* (1957), *[[Kourallinen dollareita]]* (1964), *[[Lannistumaton Luke]]* (1967), *[[Kellyn sankarit]]* (1970), *[[Dillinger – maailman paras pankkirosvo]]* (1973), *[[Kummisetä osa II]]* (1974), *[[Alien – kahdeksas matkustaja]]* (1979), *[[Pako New Yorkista]]* (1981), *[[Paris, Texas]]* (1984), *[[Villi sydän]]* (1990), *[[Repo Man]]* (1984), ja myöhemmällä urallaan *[[Pelkoa ja inhoa Las Vegasissa (elokuva)|Pelkoa ja inhoa Las Vegasissa]]* (1998), *[[Vihreä maili]]* (1999), *[[Mies joka itki]]* (2000), *[[Inland Empire (elokuva)|Inland Empire]]* (2006) ja viimeisessä pääosaroolissaan *[[Lucky (elokuva)|Lucky]]* (2017), jota hän ei ehtinyt nähdä valmiina. Hän näytteli myös televisiosarjoissa *[[Rawhide]]*, *[[Gunsmoke]]* ja *[[Big Love]]*.

Pitkän uransa aikana Stanton työskenteli useiden nimekkäiden ohjaajien, kuten esimerkiksi seuraavien kanssa: Sam Peckinpah, Alfred Hitchcock, Francis Ford Coppola, John Carpenter, Terry Gilliam, John Milius, Ridley Scott, Sergio Leone, Martin Scorsese, Frank Darabont, Sean Penn sekä useaan otteeseen David Lynchin kanssa.

Stanton kuoli 91-vuotiaana 15. syyskuuta 2017 Cedars-Sinai-sairaalassa Los Angelesissa.

## Palkinnot
* DVDX Award (2007)

## Ehdokkuudet
* Screen Actor Guild Award (2000)
* Satellite Award (2007)

## Lähteet

## Aiheesta muualla
* 
* 
*
Catherine Hardwicke

**Helen Catherine Hardwicke** (s. 21. lokakuuta 1955) on yhdysvaltalainen elokuvaohjaaja, -lavastaja ja -käsikirjoittaja. Hänen tunnetuimpia ohjauksiaan ovat elokuvat *[[Kolmetoista]]*, *[[Lords of Dogtown]]* ja *[[Twilight – Houkutus]]*. Ensi-iltaviikonloppunaan *Twilight – Houkutus* tuotti yli 70,55 miljoonaa dollaria, mikä on suurin naisohjaajan ensi-iltaviikonloppuna saavuttama summa.

## Elämäkerta
### Nuoruus
Catherine Hardwicke syntyi Yhdysvaltain Texasin osavaltion Cameronissa Jamee Elbertan (omaa sukua Bennett) ja John Benjamin Hardwicken perheeseen. Hän kasvoi Texasin McAllenissa. Uskonnolliselta kasvatukseltaan Hardwicke on presbyteeri. Hardwicke opiskeli 1980-luvulla UCLA:n elokuvakoulussa ja teki siellä palkitun lyhytelokuvan *Puppy Does the Gumbo*.

### Ura
Catherine Hardwicke aloitti uransa arkkitehtina. Suurimman osan 1990-luvusta hän työskenteli elokuvalavastajana ja oli mukana tekemässä muun muassa elokuvia *[[Tombstone (elokuva)|Tombstone]]* (1993), *[[Tank Girl (elokuva)|Tank Girl]]* (1995), *[[Vaarojen laakso]]* (1996), *[[Legendaariset Newtonin pojat]]* (1998) ja *[[Kolme kuningasta (elokuva)|Kolme kuningasta]]* (1999). Vuonna 2000 hän oli lavastajana elokuvassa *[[Vanilla Sky]]* (2001).  

#### Ohjaajana
Hardwicken ensimmäinen ohjaustyö oli *[[Kolmetoista]]* vuodelta 2003. Hardwicke teki käsikirjoituksen yhdessä silloin 14-vuotiaan näyttelijä Nikki Reedin kanssa. Käsikirjoitus pohjautui osittain Reedin nuoruudenkokemuksiin. Käsikirjoitus tehtiin vain kuudessa päivässä. Muun muassa Evan Rachel Wood ja Holly Hunter näyttelivät elokuvassa yhdessä Reedin kanssa. Seuraavaksi Hardwicke ohjasi elokuvan *Lords of Dogtown* (2005), kertomuksen rullalautailukulttuurin alusta. Elokuvan käsikirjoituksen teki rullalautailija Stacy Peralta, minkä lisäksi hän näytteli yhtä elokuvan päärooleista. Myös Nikki Reed esiintyy *Lords of Dogtownissa*.

Vuonna 2006 Hardwicke ohjasi raamatullisen elokuvan *[[Matkalla Beetlehemiin]]*, joka kertoo Neitsyt Mariasta ja Jeesuksen syntymästä. Sen pääosassa Mariana nähdään Keisha Castle-Hughes. Vuonna 2008 Hardwicke ohjasi ja osittain käsikirjoitti elokuvan *[[Twilight – Houkutus]]*, joka perustui kirjailijan Stephenie Meyerin samannimiseen kirjaan. Pääosia elokuvassa näyttelevät Kristen Stewart ja Robert Pattinson. Myös Nikki Reed on jälleen mukana elokuvassa. Elokuva oli suuri menestys, ja se ansaitsi ensi-iltaviikonloppunaan yli 70 miljoonaa dollaria, mikä oli ennätys naisohjaajalle. Hardwicke ei palaa ohjaamaan elokuvan *Twilight – Houkutus* jatko-osaa *[[Twilight – Uusikuu]]*.

## Filmografia
### Ohjaajana

## Lähteet
Intian ja Pakistanin suhteet

**Intian ja Pakistanin suhteet** ovat yleensä olleet jännittyneet historiallisista ja poliittisista syistä. Välillä Intia ja Pakistan ovat yrittäneet liennyttää välejään, välillä on ollut sotia ja pienempiä yhteenottoja.

Kun Brittiläinen Intia itsenäistyi, se jakautui muslimienemmistöiseen Pakistaniin ja hinduenemmistöiseen Intiaan. Vuosina 1947–1948 käytiin ensimmäinen Intian–Pakistanin sota. Tällöin muslimit ja hindut karkottivat eriuskoisia toistensa alueilta ja tappoivat ihmisiä suurin määrin. Kashmirista syntyi kiistaa, kun Pakistanin ja Intian itsenäistyessä muslimienemmistöisen Kashmirin maharaja, joka oli itse hindu, päätti että alue liittyy Intiaan.

Maiden välillä puhkesi toinen sota vuonna 1965, kun Pakistan pyrki valtaamaan Kashmirin. Kun Itä-Pakistan vuonna 1971 itsenäistyi Bangladeshiksi, syttyi kolmas sota, . Vuonna 1999 käytiin Kargilin alueella pieni rajasota. 2000- ja 2010-luvulla maiden välillä on ollut pieniä välikohtauksia, kun Pakistanista on tullut terroristeja Intian alueelle.

Intian ja Pakistanin välit kylmenivät vuoden 2006 ja vuoden 2008 Mumbain terrori-iskujen takia. Kashmirin alueen kapinointi vuonna 2016 lisäsi maiden välistä jännitettä. Kun islamistit tekivät vuonna 2019 terrori-iskun Kashmirissa, maiden välille puhkesi lyhyt aseellinen yhteenotto.

## Katso myös
* Intian joukkotuhoaseet
* Pakistanin joukkotuhoaseet

## Lähteet

## Aiheesta muualla
Le Puy-en-Velay

**Le Puy-en-Velay** on kaupunki Ranskassa. Se on Haute-Loiren departementin prefektuuri, eli pääkaupunki, Auvergne-Rhône-Alpesin alueella (*région*).

Kaupungin asukkaista käytetään ranskaksi nimitystä *Ponots* tai *Ponotes*.

## Sijainti
Le-Puy-en-Velay sijaitsee Haute-Loiren departementissa, Auvergnen alueen koillisosassa. Kaupunki on 135&nbsp;km:n päässä Lyonista, 130&nbsp;km:n päässä Clermont-Ferrandista ja 76&nbsp;km:n päässä Saint-Étiennestä.

## Nähtävyyksiä
* Puyn Notre-Dame-katedraali (Unescon maailmanperintöluettelossa)
* Saint Michel d'Aiguilhe -kappeli
* Le Musée Crozatier -museo
* Le Rocher Corneille ja Notre-Dame de France -patsas

## Kuuluisia henkilöitä
*Pèire Cardenal, trubaduuri
*Pierre Julien, kuvanveistäjä
*Gilbert du Motier de La Fayette, aristokraatti ja poliitikko
*Grégory Coupet, jalkapallomaalivahti
*Sidney Govou, jalkapalloilija
*Marion Bartoli, tennispelaaja
*Pierre Carrolagi, andragogi
*Jérôme Combaz, valokuvaaja

## Lähteet

## Aiheesta muualla

*Kaupungin matkailutoimisto
Charles Martin Smith

**Charles Martin Smith** (s. 30. lokakuuta 1953 Van Nuys, Kalifornia, Yhdysvallat) on yhdysvaltalainen näyttelijä ja ohjaaja. Näyttelijänä hänet tunnetaan muun muassa elokuvista *[[Svengijengi ’62]]* (1973), *[[Buddy Holly (elokuva)|Buddy Holly]]* (1978), *[[Juhlat ovat ohi]]* (1979), *[[Kun sudet ulvovat]]* (1983), *[[Starman (elokuva)|Starman]]* (1984), *[[Lahjomattomat]]* (1987), *[[Sanaton]]* (1994), *[[Etusivun rakkaustarina]]* (1994), *[[Koriskenttien koiratähti]]* (1997) ja *[[Deep Impact (elokuva)|Deep Impact]]* (1998). Hän on näytellyt myös minisarjassa *[[Streets of Laredo]]* (1995). Lisäksi hän on ohjannut minisarjan *[[The Snow Walker]]* (2003) ja elokuvan *[[Stone of Destiny]]* (2008).

## Palkinnot
* Audience Award (2004)

### Ehdokkuudet
* BAFTA Scotland Award (2008)
* Gemini (2005)
* Genie (2004)
* Leo (2001, 2004)

## Yksityiselämä
Smith oli naimisissa Ursula Martinin kanssa, mutta liitto päättyi eroon. Heillä on yksi lapsi. Smith harrastaa kitaran ja pianon soittoa. Hän pitää laulujen kirjoittamisesta.

## Aiheesta muualla
* 
*